**BENDROS PASTABOS:**

1. Antrajame konkurso etape pareiškėjas užpildo paraiškos formos 6-21 punktus.
2. Kartu su paraiška (bei su kartu teikiamais dokumentais) turi būti pateiktos paraiškos, MTEP verslo plano priedo „Reikalingi ištekliai“ (exel formatu) ir MTEP verslo plano finansinės dalies (exel formatu) el. versijos, įrašytos į el. laikmeną.
3. Jeigu projekte numatoma nauja statyba, rekonstrukcija ar kapitalinis remontas, kartu su paraiška bei kartu teikiamais dokumentais turi būti pateikta techninio projekto el. versija, įrašyta į el. laikmeną.
4. Siekiant įsitikinti, kad nepalikote neužpildytų paraiškos laukų, naudokitės funkcija „Tikrinti“.
5. Jei nežinote, ką rašyti konkrečiame paraiškos laukelyje, naudokitės informacija, pateikiama užvedus kompiuterio pelės kursorių ant klaustuko simbolio.

**PASTABOS PARAIŠKOS DALIŲ PILDYMUI:**

**6. Projekto loginis pagrindimas**

1. Dalis ***„6. Projekto loginis pagrindimas“*** yra dalinai užpildyta.
2. Rekomenduojama, kad projektas turėtų 1 tikslą, 3 uždavinius (tuo atveju, jei planuojama vykdyti visas Finansavimo sąlygų aprašo 10.1, 10.2 ir 10.3 punktuose nurodytas veiklas). Projekto uždaviniai turi būti aiškūs, išmatuojami, realūs ir pasiekiami per projekto vykdymo laikotarpį.
3. Dalinai užpildytoje paraiškos formoje yra nurodytos pagrindinės apibendrintos galimos projektų veiklos. Paraiškoje turite nurodyti tas veiklas, kurias planuojate įgyvendinti Jūsų projekte. Jei projektas vykdomas kartu su partneriu(-iais), veikloms, kurios vykdomos kartu su partneriu(-iais) rekomenduojama atskirai numatyti pareiškėjui ir partneriui(-iams) tenkančius fizinius rodiklius (pvz., tuo atveju, jei planuojama, kad pareiškėjas ir partneris parengs bendrą vieną veiklos ataskaitą 1.1 veiklai „ <...> sistemos modelio tyrimas“ numatoma, jog 1.1.1 fizinis rodiklis „pareiškėjo tyrimo ataskaitos dalis“ – 0,7 vnt. , 1.1.2 fizinis rodiklis „partnerio tyrimo ataskaitos dalis“ – 0,3 vnt.; tuo atveju, jei planuojama, kad pareiškėjas ir partneris parengs atskiras veiklos ataskaitas, 1.1 veiklai „ <...> sistemos modelio tyrimas“ numatoma, jog 1.1.1 fizinis rodiklis „pareiškėjo tyrimo ataskaita“ – 1 vnt. , 1.1.2 fizinis rodiklis „partnerio tyrimo ataskaita“ – 1 vnt.).
4. Dalinai užpildytoje paraiškos formoje yra detalizuoti kiekvienos veiklos pagrindiniai galimi fiziniai veiklos įgyvendinimo rodikliai. Paraiškoje turite nurodyti tuos fizinius veiklos įgyvendinimo rodiklius, kurie yra aktualūs Jūsų projektui pagal planuojamas įgyvendinti veiklas.
5. Jeigu dalinai užpildytoje paraiškos formoje nėra nurodyta fizinio rodiklio siektina reikšmė, turite ją nurodyti pagal Jūsų projekto specifiką.
6. Paraiškoje turite pateikti kiekvienos planuojamos veiklos aprašymą, jos poreikio pagrindimą bei pateikti informaciją apie fizinius įgyvendinimo rodiklius (nurodyti struktūrą, pagrįsti poreikį ir pan.).

**7. Projekto biudžetas**

1. Dalis ***„7. Projekto biudžetas“*** yra automatiškai dalinai užpildoma pagal 6 dalies „*Projekto loginis pagrindimas*“ duomenis.
2. Prie kiekvieno fizinio veiklos įgyvendinimo rodiklio turite nurodyti tinkamų finansuoti išlaidų sumą, kuri susideda iš MTEP verslo plano priede „Reikalingi ištekliai“ nurodytų išlaidų. Veikloms, kurios vykdomos su partneriu, tinkamų finansuoti išlaidų sumas nurodykite atskirai (pagal 6 dalyje numatytus fizinius rodiklius).
3. Dalinai užpildytoje paraiškos formoje nurodomos visos pagal priemonę „Intelektas LT“ galimos finansuoti išlaidų kategorijos: 3 kategorija „Statyba, rekonstravimas, remontas ir kiti darbai“, 4 kategorija „Įranga, įrenginiai ir kitas turtas“, 5 kategorija „Projekto vykdymas“, 7 kategorija „Netiesioginės išlaidos ir kitos išlaidos pagal fiksuotąją projekto išlaidų normą“. Pildydami paraišką turite nurodyti Jūsų projekto įgyvendinimui reikalingas išlaidų kategorijas.

**8. Projekto veiklų įgyvendinimo grafikas**

1. Šioje dalyje turite pateikti informaciją apie projekto bei veiklų trukmę.
2. Svarbu!: Projektų įgyvendinimo trukmė turi būti ne ilgesnė kaip 24 mėnesiai nuo sutarties pasirašymo dienos, jei projekte vykdoma taikomųjų (pramoninių) mokslinių tyrimų ir (ar) eksperimentinės plėtros (bandomosios taikomosios veiklos) (toliau – MTEP) ir/arba sertifikavimo veiklos. Tuo atveju jei vykdoma įmonės MTEP ir inovacijų (toliau – MTEPI) infrastruktūros kūrimo veikla arba MTEPI infrastruktūros kūrimo ir MTEP/sertifikavimo veiklos, projekto įgyvendinimo trukmė turi būti ne ilgesnė kaip36 mėnesiai nuo projekto sutarties pasirašymo dienos. Projektas turi būti pradėtas įgyvendinti ne vėliau kaip per 4 mėnesius nuo projekto sutarties pasirašymo dienos.

**9. Informacija apie vykdomus ir įvykdytus pirkimus iki paraiškos pateikimo**

Turite nurodyti, ar projektui įgyvendinti esate pradėję ar įvykdę pirkimų procedūras iki paraiškos pateikimo.

**10. Informacija apie projekto pajamas**

Dalinai užpildytoje paraiškos formoje ši dalis yra visiškai užpildyta pagal projektų finansavimo sąlygų aprašo reikalavimus. Šios dalies koreguoti nereikia.

**11. Projekto tinkamų finansuoti išlaidų finansavimo šaltiniai**

1. Turite nurodyti prašomų lėšų dydį ir Jūsų indėlio dydį.
2. Svarbu!: maksimalus galimas pagalbos intensyvumas priklauso nuo įmonės dydžio. Maksimali finansavimo suma priklauso nuo vykdomų veiklų ir nuo kvietimo (pradedantiesiems ar brandiesiems inovatoriams).

Jei paraišką teikia pradedantysis inovatorius (kvietimas Nr. 2) ir:

* projektas skirtas MTEPI infrastruktūros kūrimui, didžiausia finansavimo suma – 100.000 Eur;
* projektas skirtas MTEP veiklai vykdyti, didžiausia finansavimo suma - 200.000 Eur;
* projektas skirtas sertifikavimo veiklai, didžiausia finansavimo suma – 100.000 Eur;
* planuojama vykyti MTEPI infrastruktūros kūrimo ir MTEP veiklas, didžiausia finansavimo suma - 300.000 Eur;
* planuojama vykyti MTEPI infrastruktūros kūrimo ir sertifikavimo veiklas, didžiausia finansavimo suma - 200.000 Eur;
* planuojama vykyti MTEP ir sertifikavimo veiklas, didžiausia finansavimo suma - 300.000 Eur;
* planuojama vykdyti visas veiklas, didžiausia finansavimo suma - 400.000 Eur.

Jei paraišką teikia brandusis inovatorius (kvietimas Nr. 3) ir:

* projektas skirtas MTEPI infrastruktūros kūrimui, didžiausia finansavimo suma – 3.000.000 Eur;
* projektas skirtas MTEP veiklai vykdyti, didžiausia finansavimo suma - 1.200.000 Eur;
* projektas skirtas sertifikavimo veiklai, didžiausia finansavimo suma – 200.000 Eur;
* planuojama vykyti MTEPI infrastruktūros kūrimo ir MTEP veiklas, didžiausia finansavimo suma - 4.200.000 Eur;
* planuojama vykyti MTEPI infrastruktūros kūrimo ir sertifikavimo veiklas, didžiausia finansavimo suma - 3.200.000 Eur;
* planuojama vykyti MTEP ir sertifikavimo veiklas, didžiausia finansavimo suma - 1.400.000 Eur;
* planuojama vykdyti visas veiklas, didžiausia finansavimo suma - 4.400.000 Eur.

**12. Tinkamumo finansuoti reikalavimų neatitinkančių išlaidų detalizavimas**

1. Dalis ***„12. Tinkamumo finansuoti reikalavimų neatitinkančių išlaidų detalizavimas“*** yra dalinai užpildyta.
2. Dalinai užpildytoje paraiškos formoje yra išvardintos pagrindinės finansuoti reikalavimų neatitinkančios išlaidos. Paraiškoje turite palikti tik tas išlaidas, kurios aktualios Jūsų planuojamam įgyvendinti projektui, bei nurodyti konkrečias sumas.
3. Svarbu!: PVM nėra laikoma tinkamumo finansuoti reikalavimų neatitinkančiomis projekto išlaidomis.

**13. Stebėsenos rodikliai**

1. Dalis ***„13. Stebėsenos rodikliai“*** yra dalinai užpildyta.
2. Dalinai užpildytoje paraiškos formoje yra nurodyti vii produkto bei rezultatų rodikliai – rodiklius turėtumėte pasirinkti pagal projekte vykdomas veiklas:

* „Subsidijas gaunančių įmonių skaičius“ (privalomas vykdant 10.1; 10.2; 10.3 veiklas);
* „Privačios investicijos, atitinkančios viešąją paramą inovacijoms arba MTEP projektams“ (privalomas vykdant 10.1, 10.2, 10.3 veiklas);
* „Įmonių, bendradarbiaujančių su tyrimų institucijomis, skaičius“ (privalomas, kai projektas įgyvendinamas su partneriu MSI)
* „Įmonių, gavusių investicijas siekiant, kad jos pateiktų naujų rinkos produktų, skaičius“ arba „Įmonių, gavusių investicijas siekiant, kad jos pateiktų naujų įmonės produktų, skaičius“(privalomas vykdant 10.1, 10.2, 10.3 veiklas);
* „Investicijas gavusių įmonių sukurti gaminių, paslaugų ar procesų prototipai (koncepcijos)“ (privalomas vykdant 10.1 veiklą);
* „Investicijas gavusių įmonių sertifikuoti produktai MTEP srityje“ arba „Investicijas gavusių įmonių sertifikuotos technologijos MTEP srityje“ (privalomas vykdant 10.3 veiklą);
* „Investicijas gavusios įmonės pajamų, gautų iš sukurtų ir rinkai pateiktų produktų, santykis su skirtomis investicijomis“ (privalomas vykdant abi 10.1 ir 10.2 veiklas).
* „Investicijas gavusiose įmonėse sukurtos tyrėjų darbo vietos“ (privalomas vykdant 10.2 veiklą).

Jūs turite pateikti informaciją apie šių rodiklių siektinas reikšmes.

**14. Projekto atitiktis horizontaliesiems principams**

Dalinai užpildytoje paraiškos formoje ši dalis yra visiškai užpildyta pagal projektų finansavimo sąlygų aprašo reikalavimus. Šios dalies koreguoti nereikia.

**15. Informavimas apie projektą**

Šioje dalyje turite pateikti informaciją apie planuojamas informavimo priemonės. Konkrečios priemonės priklauso nuo planuojamo įgyvendinti projekto. Pildydami paraišką turite pasirinkti pagal Jūsų projekto specifiką privalomas viešinimo priemones (paaiškinimus, kokiu atveju konkreti viešinimo priemonė taikoma, rasite užvedus kompiuterio pelės kursorių ant klaustuko simbolio).

**20. Paraiškos priedų sąrašas**

1. Dalis „***20. Paraiškos priedų sąrašas***“ yra dalinai užpildyta.
2. Dalinai užpildytoje paraiškos formoje yra išvardinti dokumentai, kuriuos gali reikėti pateikti pagal projektų finansavimo sąlygų aprašo reikalavimus. Jūs turite pažymėti ir pateikti visus privalomus pagal aprašą dokumentus. Konkretus dokumentų sąrašas priklauso nuo Jūsų projekto specifikos.
3. Pagal priemonę neturi būti teikiami šie dokumentai: „Informacija apie iš Europos Sąjungos struktūrinių fondų lėšų bendrai finansuojamų projektų gaunamas pajamas“, „Investicijų projektas“, „Didelės apimties projekto paraiškos priedai“.
4. Jeigu konkretaus dokumento teikti neprivaloma, tačiau toks dokumentas numatytas kaip teikiamas dokumentas projektų finansavimo sąlygų apraše, (pavyzdžiui, neprašoma finansuoti PVM, tuomet neprivaloma teikti Klausimyno apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų), apie tai paaiškinama laisvos formos rašte, kuris turi būti pridedamas.
5. Jeigu sąraše nėra dokumento, kuris pagal Jūsų projekto specifiką turi būti teikiamas kartu su paraiška, turite įtraukti jį į pridedamų dokumentų sąrašą.